OpenLLM-France/wikimedia huggingface dataset:
# Hendaiako Églantins

Hendaiako Églantins (frantsesez: Églantins d'Hendaye) Hendaiako futbol talde amateurra da. 2012an ehungarren urteurrena bete zuen. Errealarekin ituna sinaturik dauka.

## Antzinako futbolariak

* Bixente Lizarazu
* Oier Olazabal

## Erreferentziak

* ↑ (Gaztelaniaz) Vavel. (2016-03-27). «La Real suma nuevos clubes convenidos» VAVEL.com (Noiz kontsultatua: 2018-01-05).

## Kanpo estekak

* (Frantsesez) Webgune ofiziala
* Datuak: Q61069589
# Hendaiako gurutzea

Hendaiako gurutzea Lapurdiko Hendaia udalerrian dagoen harri landuzko monumentu-gurutze bat da. Lapurdiko monumentu historikoa izendatua dago.

## Kokalekua

San Bixintxo elizaren gurutzaduraren hegoaldean dago.

## Historia

XVIII. mendearen amaieraldera hargin ezezagun batek landu eta jatorriz udalerriko hilerrian egon zen. 1842an gaur egungo kokalekura lekualdatua izan zen.
* Gurutzeko irudi landuak.
* Oinarria.
* Gurutzea.
* Gurutzearen marrazkia.

## Gurutzearen misterioa

Hendaiako Gurutzea Fulcanelli egileak bere Le Mystere des Cathedrales (Paris, 1929) liburu ospetsuan kapitulu bat eskaini zion. Fulcanellik, alkimista garaikidea haren hitzen arabera, bertan ikus daitekeen idazkuna interpretatu zuen. Horren ondorioz, gurutz hori Fulcanelliren jarraitzailentzat toki magikoa da hori. Haien uztez bertan munduaren akaberaren data dago jasota. Gurutzearen goiko partean latinez idatzitako testu hau dago: OCRUXAVES PESUNICA, latinez: "O crux ave spes unica"; logika okultista erabiliz horrela itzuli zuen Fulcanellik: "Il es écrit que la vie se réfugie en un seul espace", hau da, "Bizia espazio bakar batean babesten dela idatzita dago". Fulcanellik hori horrela interpretatu egin zuen: "hondamendi bikoitza heltzen denean lurralde bat egongo da heriotza bertara helduko ez dela".

## Kanpo estekak

* Hendaiako gurutzeari buruzko artikulua. Tu lankide, Mondragon korporazioaren aktualitatea (Gaztelaniaz)
* Datuak: Q22704024
* Multimedia: Great Cross of Hendaye / Q22704024
# Hendaiako kantonamendua

Hendaiako kantonamendua Lapurdiko administrazio zatiketa edo eskualde bat da, hiriburu Hendaia duena. Kostaldean dago, eta mugakide da Gipuzkoarekin. Bidasoaldea mugaz gaindiko eskualdea osatzen du, Hondarribiarekin eta Irunekin batera.
77 km² eta 32.900 biztanle ditu, lau udalerritan banatuta.

## Udalerriak

* Hendaia: 14.081 biztanle (2011an).
* Urruña: 8.196 biz.
* Ziburu: 6.719 biz.
* Biriatu: 986 biz.

## Historia

Kantonamendua 1973an antolatu zuten. Ordura arte udalerriak Donibane Lohitzuneko kantonamendukoak ziren. Lehen hauteskundeak 1976an egin ziren.

## Ordezkarien zerrenda

Hendaiako kantonamenduko kontseilari nagusien zerrenda :
| Urtea | Izena |
| 1976 | Jean Poulou (karguan hila, 1981ean) |
| 1981 | Daniel Poulou (aurrekoaren semea) |
| 1982 | Daniel Poulou |
| 1988 | Raphaël Lassallette |
| 1994 | Raphaël Lassallette |
| 2001 | Daniel Poulou |
| 2008 | José-Louis Ecenarro |

## Erreferentziak

* ↑ 64-Pyrénées-Atlantiques: Populations légales 2011 des cantons du département Insee.fr

## Kanpo estekak

* Datuak: Q1439204
* Multimedia: Canton d'Hendaye / Q1439204
# Hendaiako tranbia

Hendaiako tranbia 1906 eta 1937 artean Hendaian (Lapurdi) ibili zen garraiobidea izan zen.

## Historia

1913ko apirilaren 16an Henri Martinet hendaiar arkitektoak linearen kudeaketa lortu zuen. Dekretuak 1908tik de factoz zegoen jazoera bat legeztatu zuen. Arautegiak hala eskatuta, Henri Martinetek Société des tramways d'Hendaye elkartea sortu zuen linea ustiatzeko.
1924an Voies Ferrées Départementales du Midi elkarteak Martinet ordezkatu zuen. Emakida 1969ko abenduaren 31ra arte lortu arren, 1936ko abenduaren 30ean linea itxi zuten eta, harrezkero, ibilbidea autobusez egin zuten.

## Linea

Lineak 3,26 km-ko luzera zuen. Hendaiako geltokian hasten zen eta, herria zeharkatu ondoren, Hendaia-Hondartzan amaitzen zen, kasinoan hain zuzen ere..

## Erreferentziak

* ↑ Courant, René. (1982). Le temps des tramways. in: Encyclopédie des chemins de fer. Menton: Éditions du Cabri ISBN 2-903310-22-X..
* ↑ Édition des réseaux français. in: Annuaire des Chemins de fer et des Tramways (ancien Marchal). Paris, 558-559 or..

## Kanpo estekak

* Datuak: Q2354546
* Multimedia: Tramway d'Hendaye / Q2354546
# Hudson (Indiana)

Hudson Indianako herri bat da. Steuben konderrian kokatua dago. 2010ean 518 biztanle zituen, 1,79 kilometro koadrotan banatuta.

## Ikus, gainera

* Steuben konderria

## Kanpo estekak

* Datuak: Q2710584
# Hudson (Iowa)

Hudson Iowako hiri bat da. Black Hawk konderrian kokatua dago. 2010ean 2.282 biztanle zituen, 21,77 kilometro koadrotan banatuta.

## Ikus, gainera

* Black Hawk konderria

## Kanpo estekak

* Datuak: Q1931703
# Hudson (Massachusetts)

Hudson Ameriketako Estatu Batuetako inkorporatutako herri bat da. Middlesex konderrian kokatuta dago, Massachusetts estatuan. 20.092 biztanle ditu, 11,8 kilometro koadroko azaleran banatuta.

## Ikus, gainera

* Middlesex konderrian

## Kanpo estekak

* Datuak: Q1023503
* Multimedia: Hudson, Massachusetts / Q1023503
# Hudson (Maine)

Hudson Ameriketako Estatu Batuetako inkorporatutako herri bat da. Penobscot konderrian kokatuta dago, Maine estatuan. 1.416 biztanle ditu, 40,03 kilometro koadroko azaleran banatuta.

## Ikus, gainera

* Penobscot konderrian

## Kanpo estekak

* Datuak: Q3450287
# Hudson (Michigan)

Hudson Michigango hiri bat da. Lenawee konderrian kokatua dago. 2010ean 2.307 biztanle zituen, 5,67 kilometro koadrotan banatuta.

## Ikus, gainera

* Lenawee konderria

## Kanpo estekak

* Datuak: Q1971943
* Multimedia: Hudson, Michigan / Q1971943
# Hudson (Illinois)

Hudson Illinoiseko herri bat da. McLean konderrian kokatua dago. 2010ean 1.838 biztanle zituen, 2,16 kilometro koadrotan banatuta.

## Ikus, gainera

* McLean konderria

## Kanpo estekak

* Datuak: Q2672022
# Hudson (Ipar Carolina)

Hudson Ipar Carolinako herri bat da. Caldwell konderrian kokatua dago. 2010ean 3.776 biztanle zituen, 9,65 kilometro koadrotan banatuta.

## Ikus, gainera

* Caldwell konderria

## Kanpo estekak

* Datuak: Q2024960
# Hudson (Kansas)

Hudson Kansasko hiri bat da. Stafford konderrian kokatua dago. 2010ean 129 biztanle zituen, 0,33 kilometro koadrotan banatuta.

## Ikus, gainera

* Stafford konderria

## Kanpo estekak

* Datuak: Q2666528
# Hudson (New Hampshire)

Hudson Ameriketako Estatu Batuetako inkorporatutako herri bat da. Hillsborough konderrian dago, New Hampshire estatuan. 25.394 biztanle ditu, 75,8 kilometro koadroko azaleran banatuta.

## Ikus, gainera

* Hillsborough konderrian

## Kanpo estekak

* Datuak: Q2417176
* Multimedia: Hudson, New Hampshire / Q2417176
# Hudson (New York)

Hudson New York estatuko hiri bat da. Columbia konderrian kokatua dago. 2010ean 6.713 biztanle zituen, 5,59 kilometro koadrotan banatuta.

## Ikus, gainera

* Columbia konderria

## Kanpo estekak

* Datuak: Q1023499
* Multimedia: Hudson, New York / Q1023499
# Hans Spemann

Hans Spemann (Stuttgart, Alemania, 1869ko ekainaren 27a - Friburgo, Alemania, 1941eko irailaren 9a) alemaniar biologoa izan zen.

## Biografia

Berlin-Dahlemgo Biologia Institutuko zuzendari izan zen (1919), eta Zoologiako katedraduna Friburgoko Unibertsitatean. Biziaren funtsezko mekanismoak aztertu zituen, zelulen eta enbrioien garapena batez ere. 1935ean Medikuntzako Nobel saria eman zioten, enbriologia-alorrean egin zituen lanengatik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q57568
* Multimedia: Hans Spemann / Q57568
# Hans Sebald Beham

Hans Sebald Beham (Nuremberg, 1500, Stuttgart, 1550eko azaroaren 22a) alemaniar margolari, grabatzaile eta imprimatzailea izan zen.
1525eko urtarrilean bere jaioterritik bota zuten Barthel Beham anaiarekin eta Georg Penczekin batera, heresia, biraoa eta Udal Kontseiluaren autoritatea ez onartzea leporatuta. Laster itzuli ahal izan ziren, baina 1528an Sebaldek berriro ihes egin zuen, oraingoan plagioa leporatuta. Orduz geroztik Alemaniako hainbat hiritan lan egin zuen, hala nola Ingolstadt, Munich eta Stuttgarten.
Albrecht Dürerren ondorengo belaunaldiko Maisu txikietako bat izan zen. 252 grabatu, 18 akuaforte eta 1.500 xilografia inguru egin zituen. Bere grabatuak oso xeheak izaten ziren, batzuetan posta-zigilu baten tamainakoak. Gaiak nekazarien bizitzako eszenak, mitologia eta historia izan ziren, askotan elementu exotikoekin. 1552ra arte HSP monogramarekin sinatu zituen bere lanak, eta ondoren HSBrekin.
Beirateak Nurenbergen, David erregearen bizitzako eszenak margolan bat, otoitz-liburuetarako miniaturak eta armarriak ere egin zituen. Gainera, Dürerren inspiratutako zaldiaren eta giza irudiaren proportzioak jasotzen zituzten artista-eskuliburuak argitaratu zituen.

## Iruditegia

* Seme oparoaten saila, 1538
* Maskara, 1544
* Josef eta Putifarren emaztea, 1544, 81 × 56 mm
* Hilabeteak irudikatzen dituzten bikote nekazariak, 1545
* Herkules eta Iolao Lernako hidra hiltzen, 1545
* Gaua, 1548
* Das Kunst vnd Lere Büchlin, 1567
* Adam eta Eva, 1543
* Karitatea
* Heriotza eta biluzia, 1547

## Kanpo estekak

* Datuak: Q507825
* Multimedia: Sebald Beham / Q507825
# Hans Swarowski

Hans Swarowski (Budapest, Hungaria, 1899ko irailak 16-Salzburgo, Austria, 1975eko irailak 10), orkestra zuzendari eta zuzendaritza irakasle austriar bat izan zen.

## Biografia

Vienako antzinako familia batean jaio zen. Teoria, Arnold Schönberg eta Anton Webernekin ikasi zuen, pianoa, Moritz Rosenthal eta Ferruccio Busonirekin, eta orkestra zuzendaritza, Richard Straussekin, bere babesle bihurtu zena. Vienako Musika Unibertsitatean eman zituen zuzendaritza ikasketak. Eskola honek, gaur egungo zein joan den mendeko orkestra zuzendari ezagunenetako batzuk eman zituen, Claudio Abbado, Jesus Lopez Cobos, Ulf Söderblom, Jacques Delacot, Adam Fisher, Ivan Fischer, Christoph Haas, Mariss Jansons, Zubin Mehta, Peter Schneider eta Bruno Weil, beste batzuen artean. Swarowskiren hitzaldi eta entseguak, "Keeping Shape" izeneko argitarapenean bilduak izan ziren, oraindik gaur egun, interpretazioa eta zuzendaritzarekin lotutako galderentzat biblia bezala balio duena. Bere aukera artistikorako erabakigarria, bere unibertsitate urteetan, Gustav Mahlerren 3. Sinfonia entzun izana da, Wilhelm Furtlanger gazteak zuzendua Musikvereinean.

## Kanpo estekak

* (Ingelesez)Biografia
* (Japonieraz)Diskografia
* Datuak: Q78721
* Multimedia: Hans Swarowsky / Q78721
# Hans Thoma

Hans Thoma (Bernau im Schwarzwald, 1839ko urriaren 2a - Karlsruhe, 1924ko azaroaren 7a) alemaniar margolaria izan zen.
1859an Karlsruheko Akademian sartu zen eta ondoren Düsseldorf, Paris, Italia, Munich eta Frankfurten ikasi eta lan egin zuen.
Bere arteak ez du antz handirik modernitatearekin, eta bere sorterriko bizitza sinple eta idilikoaren inpresioak islatzen ditu eta Prerrafaelitekin antzekotasun nabarmenak ditu.

## Iruditegia

* Izadi hila erbiarekin, faisaiekin eta otarrainxkarekin
* Diana zuhaitzaren azpian
* Kunstschriftsteller Conrad Fiedler
* Hans Thoma - Uda
* Die Berge von Carrara
* Die Gralsburg
* Paisaia
* Versuchung auf dem Berge
* Abendua
* Ekaina
* VI auto erretratua loreakin
* Spätsommertag im Schwarzwald
* Der Rhein bei Saeckingen

## Kanpo estekak

* Datuak: Q678094
* Multimedia: Hans Thoma / Q678094
# Hans Tausen

Hans Tausen daniar erreformatzailea izan zen (Birkende, 1494 - Ribe, 1561eko azaroaren 11). Martin Lutherren ikaslea izan zen Wittenbergen, eta haren doktrina zabaldu zuen Viborgen. Erreforma sartu zuen Danimarkan. 1530ean, Confessio Hafniensis Danimarkako Erreformari buruzko 43 artikuluren erredakzio-lanak zuzendu zituen. Ribeko apezpiku izan zen (1542), eta teologiako idazki ugari utzi zuen. Luther daniarra deitzen zioten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Hans Scharoun

Bernhard Hans Henry Scharoun (Bremen, 1893ko irailaren 20a - Berlin, 1972ko azaroaren 25a) alemaniar arkitektoa izan zen.
Arkitektura ikasi zuen Berlingo Unibertsitate Teknikoan, baina ez zituen ikasketak amaitu. 1914an boluntario gisa erroldatu zen Lehen Mundu Gerran esku hartzeko. 1919an Breslaun ezarri zen arkitekto, eta proiektu ugari egin eta erakusketa artistikoak antolatu zituen, Die Brücke talde espresionistaren lehena barne. 1932an itxi zuten arte, Breslauko Arte eta Lanbide Eskolako irakasle izan zen.
Nazien aroan Alemanian egon zen bere lankide asko Alemaniatik joan ziren bitartean. Gerraostean Berlingo Unibertsitate Teknikoko irakasle eta hiria berreraikitzeaz arduratu zenetako bat izan zen.
Arkitektura organikoaren eta arkitektura espresionistaren ordezkari nagusietako bat izan zen. Bere lan nagusia Berlingo Orkestra Filarmonikoaren kontzertu-aretoa izan zen.

## Iruditegia

* Bizitegi-eraikina, Weissenhof Estate, Stuttgart
* Berlingo Filarmonika
* Berlingo Filarmonika
* Ostatua Breslauko WuWa-Werkbund erakusketan Breslaun
* Antzokia Wolfsburgen, 1973
* Romeo & Julia, apartamentuak, Stuttgart-Rot (1954–59)
* Salute, apartamentuak, Stuttgart-Fasanenhof (1961–63)
* Rauher Kapf, egoitza-barrutia, Böblingen (1965)
* Orplid, apartamentuak, Böblingen (1971)

## Kanpo estekak

* Datuak: Q57481
* Multimedia: Hans Scharoun / Q57481
# Hans Selye

Hans Hugo Bruno Selye (hungarieraz: Selye János; Viena, 1907ko urtarrilaren 26a - Montreal, 1982ko urriaren 16a) Austrian jaiotako hungariar medikua izan zen. Vienan jaio eta Pragan hezi zen. Oso haurtzaro gogorra izan zuen, Bigarren Mundu Gerra zela-eta, eta zenbait herrialdetan zehar ibili zen. 1945-1976 bitartean Montrealgo Medikuntza eta Kirurgia Esperimentaleko Institutuko zuzendaria izan zen. Unibertsitatean erretiroa hartu ondoren, Estresaren Nazioarteko Institutua sortu zuen 1977an. Seyle endokrinologian nabarmendu zen, eta bereziki azpimarratzekoak ditu estresari eta eritasunei buruz egindako lanak. Egokitze Orokorraren Sindromearen teoria osatu zuen, arratoiekin esperimentuak egin ondoren, eta eztabaida ugari sortu zituen teoria harekin. Izan ere, Selyek zioenez, estresak garrantzi handiko zeregina du eritasunen bilakaeran. "Estres eragileei" (hau da, edozein eratako estimuluei) ezin aurre eginak, "egokitze eritasunak" sor ditzake (ultzerak, odol presio garaiegia, etab.). Gaur egun bere teorien ordez estresaren eredu kognitiboak hartzen dira aintzat, baina ezin uka daiteke ekarpen garrantzitsuak egin zituela. The Stress of Life (1956, Bizitzaren estresa) lana idatzi zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q89394
* Multimedia: Hans Selye / Q89394
# Horacio Velarde

Horacio Velarde (Buenos Aires, Argentina; 1915 - ib., 1939) Argentinako zinemaren urrezko garaiko protagonista oso ospetsua eta etorkizun handikoa izan zen. Hugo Wast idazlearen iloba zen.

## Karrera

Velarde talentu handiko gaztea zen, eta oso txikitatik antzezpenari eskaini zion bere burua. Irratian (irrati-antzezlanak) lehenik eta zineman gero, bere edertasun ikaragarria utzi zuen gailentzen zen protagonista bakarrean.
Bere pelikula bakarra, La chismosa, 1938an filmatu zuen, gaztetan hil baitzen.
Lola Membrives, Augusto Codecá, Amanda Varela, Milagros de la Vega eta José Olarra, Héctor Quintanilla, Amalia Bernabé eta Jorge Lanza aktoreekin lan egin zuen.

## Krimena

Horacio Velarde ahalik eta modu tragiko eta absurdoenean hil zen. Bere lankideek "oso distraitu" gisa deskribatu zuten, 1939ko egun batean kopetan tiro bat jaso zuen bere etxetik kanpo tiro bat entzun ostean. Berehala hil zen. Haren gorpuzkinek La Chacarita hilerriko aktoreen panteoi argentinarrean atseden hartzen dute. 24 urte besterik ez zituen.

## Erreferentziak

* ↑ http://www.imdb.com/name/nm1019130/

## Kanpo estekak

* Datuak: Q16575903
# Horacio Etxebarrieta

Horacio Etxebarrieta Maruri (zenbait tokitan bigarren abizena Mauri idazten dute) (Bilbo, Bizkaia, 1870eko irailaren 15a - Barakaldo, Bizkaia, 1963ko maiatzaren 20a) politikari eta industria-gizon bizkaitarra izan zen.

## Biografia

Aitarengandik hartuak zituen meategi-negozioak indartuz, beste alor askotara ere zabaldu zituen: burdina-meategiak, petrolio-bilaketak, ontzigintza, porlangintza, itsaso- eta aire-garraioak, banketxeak. Bizkaian ez ezik, Euskal Herritik kanpo ere jarri zituen enpresak: Cádizko ontzigintza enpresa, Portland Iberia (Toledo), Compañia Aérea de Transportes Iberia (gaur egungo Iberia konpainia), Saltos del Duero (gero, Hidroeléctrica Ibérica enpresarekin bat eginik, Iberduero sortu zuena; eta ondoren Hidroeléctrica Españolarekin batuta, Iberdrola), eta abar.
Bestalde, Marokoko hainbat pertsona ahaltsurekin zituen harremanak baliatuz, Espainiako Gobernuaren eskariz, Abd el-Krim buruzagiarekin negoziatu eta haren esku zeuden espainiar presoak askatzea lortu zuen (1923).
Denbora batez El Liberal egunkariaren jabea ere izan zen.

## Bibliografia

* Díaz Morlán, Pablo (1999): Horacio Echevarrieta 1870-1963. El capitalista republicano. LID Editorial, Madril. ISBN 978-84-88717-23-8.
* Díaz Morlán, Pablo (2011): Horacio Echevarrieta, empresario republicano, Muelle de Uribitarte Editores, Bilbo.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Datos de Casa del libro.

## Ikus, gainera

* Munoa jauregia
* Begoñako lurmuturreko galeriak
* Datuak: Q3077866
* Multimedia: Horacio Echevarrieta / Q3077866
# Horacio Guzmán nazioarteko zubia

Horacio Guzmán nazioarteko zubia (gaztelaniaz: Puente Internacional Horacio Guzmán) La Quiaca ibaiaren gainetik Argentinako Jujuyko probintziako La Quiaca eta Boliviako Potosí departamenduko Villazón hiriak batzen dituen zubia da.
Hormigoizko zubia da. 31 metro luze da eta 7,8 metro zabalerako bidarria du. 1960ko uztailaren 9an inauguratu zuten.

## Kanpo estekak

* Datuak: Q3397557
# Horacio Rodriguez Hontoria

Horacio Rodriguez Hontoria Kataluniako informatikari eta irakasle erretiratua da. Kataluniako Unibertsitate Politeknikoan garatu zuen irakaskuntza- eta ikerketa-karrera, 1984tik aritu zen Bartzelonako Informatika Fakultatean.
Beti Kataluniako Unibertsitate Ploteknikoan hasieran Ingeniaritza Industriala ikasi zuen (1967-1971) gero Fisika ere ikasi zuen (1977) eta Informatikan lortu zuen doktoregoa (1989).
SEPLN elkartean (Sociedad Española para el Procesamiento del Lenguaje Natural) eta hizkuntzaren prozesamenduaren arloan egindako ekarpena eta lankidetzak direla-eta, SEPLNk hiru ikertzaile omendu zituen 2019ko urteko kongresuan: Horacio Rodríguez Ontoria, Lidia Moreno Boronat, eta Arantza Díaz de Ilarraza.
Hizkuntzaren prozesamendua eta adimen artifiziala ikerketa-arloetan 18 doktore-tesi zuzendu ditu. Honako hauek izan dira bete ikerketa-ildo nagusiak: Elkarrizketa-sistemak, corpus linguistikoak etiketatzea, galdera-erantzun sistemak, sintaxi konputazionala, semantika konputazionala...

## Erreferentziak

* 1 2 «Reconocimiento a la trayectoria científica de socios jubilados en SEPLN 2019 | Sociedad Española de Procesamiento del Lenguaje Natural» www.sepln.org.
* ↑ Rodriguez, Horacio. «Staff Detail | TALP :: Language and Speech Technologies and Applications» www.talp.upc.edu (Noiz kontsultatua: 2023-10-01).
* ↑ Rodriguez Hontoria, Horacio. (2012). Horacio Rodriguez Hontoria. Curriculum Vitae normalizado. .
* ↑ RODRÍGUEZ HONTORIA, Horacio. «Teseo» www.educacion.gob.es (Noiz kontsultatua: 2023-10-01).
* 1 2 Rodriguez Hontoria, Horacio. futur.upc.edu (Noiz kontsultatua: 2023-10-01).
* ↑ «Felisa Verdejoren zuhaitz akademikoa. EHUko (Ixa taldea) eta UPCko hainbat irakasle azaltzen dira.» query.wikidata.org (Noiz kontsultatua: 2023-10-30).

## Ikus, gainera

* Arantza Diaz de Ilarraza
* Maria Antònia Martí
* HiTZ zentroa
* Felisa Verdejo
* Manuel Palomar
* Alfonso Ureña López
* Sociedad Española para el Procesamiento del Lenguaje Natural

## Kanpo estekak

* Horacio Rodriguez Ixa Taldearekin izandako elkarlanaz eta txantxaz (tesia, workshopak, tutorialak, sagardotegiak, kolaboratzailea...). Ixa Taldearen 25. urteurrenean, 2013an.
* Datuak: Q77863199
# Horadada uhartea

Horadada uhartea, Santanderko badiaren sarreran dagoen uhartetxo bat da. Bertan, itsasargi bat dago. Duela urte gutxirarte, arku natural bat zuen, denborale baten ondorioz erori zena. Elezaharrak dionez, Santanderreko patroiak diren San Emeterio eta San Zeledoniori, Calahorrakoak ziren santu martiri kristauak, buruak moztu zizkietenean, hauek, Ebrora bota ziren, eta Mediterraneotik eta Ozeano Atlantikotik harrizko txalupa batean eginiko bidaia luze baten ondoren, Santanderreko Badiara iritsi ziren, harrizko txalupa uharte honen aurka jo zelarik, arku forma emanez, eta, ondoren, garai hartan hiribildua zen Santanderreko patroi izendatuz. Santuen hondarrak, gertaera hauen ondoren sortutako monasterio batean gorde ziren, ondoren, Santanderreko Katedrala izango dena, non, ordutik, atseden hartzen duten eta hiriko patroi bezala ohoratzen diren, bere armarrian agertzen direlarik.

## Kanpo estekak

* Datuak: Q4116533
* Multimedia: Horadada Island / Q4116533
# Horacio Quiroga

Horacio Quiroga (Salto, Uruguai, 1878ko abenduaren 31 – Buenos Aires, Argentina, 1937ko otsailaren 19a) Uruguaiko idazlea izan zen.

## Biografia

Ezbehar asko izan zituen bizitzan; adiskide bat hil zuen nahi gabe, eta haren lehen emazteak bere burua hil zuen. Hasieran modernismoaren eta, bereziki, Leopoldo Lugones idazlearen eragina izan zuen. La revista aldizkari modernistan parte hartu zuen, eta 1901ean Los arrecifes de coral (Koral arrezifeak) olerki eta hitz lauko bilduma argitaratu zuen.
1902an, argazkilari gisa parte hartu zuen Lugonesek, Misiones oihanera antolatu zuen bidaian. Harrezkero, Chaco eskualdean eta Misiones oihanean bizi izan zen.

## Lanak

Bi eleberri labur idatzi zituen: Historia de un amor turbio (1908, Amodio nahasi baten historia) eta Pasado amor (1929, Maitasun iragana). Gainerakoan, ipuinak idatzi zituen. Ipuin-idazlearen dekalogo bat idatzi zuen, ipuinari buruz zituen ideiak eta gehien maite zituen ipuingileak aipatzen zituena: Poe, Maupassant, Kipling eta Txekhov. Ipuin gehienak egunkari eta aldizkarietan argitaratu zituen, eta gero, liburuetan bildu. Oihana du ipuin askoren gertalekua, eta gizonaren eta izadiaren arteko gatazka dute gaitzat. Errealismo magikoa deritzanaren aitzindaria izan zen. Eritasun larri bat zuela jakinik, bere buruaz beste egin zuen.
Idazlanak: Cuentos de amor, de locura y de muerte (1917, Maitasunezko, eromenezko eta heriotzazko ipuinak), Cuentos de la selva (1918, Oihaneko ipuinak), El salvaje (1919, Basatia); El desierto (1924, Basamortua), La gallina degollada y otros cuentos (1925, Lepo egindako oiloa eta beste ipuin batzuk), Anaconda (1921), Los desterrados (1926, Erbesteratuak).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Bibliografia

* Quiroga, Horacio; Maio, Sara (itzul.): Ipuinlari hobezinaren dekalogoa. - Egan, 2013-3/4, 190-191.
* Quiroga, Horacio; Maio, Sara (itzul.): Ipuinlari hobezinaren manual edo eskuarra. - Egan, 2013-3/4, 192-197.
* Datuak: Q16864
* Multimedia: Horacio Quiroga / Q16864